 Ninkii la oran jirey Abaa Bakhtari oo Rasuulku SCW yiri yaan la dilin, waxay ahayd sababta loo yiri, markii Makka la joogey ayuu Rasuulka SCW ka celin jirey dadka, Rasuulka SCW iyo islaamkana wax dhib ah uma geysan jirin, wuxuuna ka mdi ahaa raggii baabiieyey warqaaddii kacbada ku dhegsaneyd ee lagu cunaqabateeyey rer banii Haashi, hase ahaatee ninkaas waa la diley oo rag asxaabtii ka mid ah ayaa arkay isaga iyo nin kale oo saaxiibkiis ah, markaasay ku dheheen adiga kula dagaallami mayno oo waa nalaka reebay dilitaankaaga, markaasuu yiri saaxiikayna waxay dheheen ma deyneyno saaxiibkaa, markaasuu ku yiri haddaba waa wada dhimanaynaa aniga iyo saaxiibkey, markaas ayey dagaallameen oo labadoodiiba halkaas lagu diley. 